**Philadelphia Flyers** je hokejový klub NHL sídliaci vo Philadelphii v americkom štáte Pensylvánia.

Philadelphia Flyers hrá v Atlantickej divízii Východnej konferencie. Je víťazom Stanley Cupu v rokoch 1974 a 1975.

História
--------

V meste Philadelphia sa hrala NHL ešte pred vznikom Flyers v 30. tych rokoch, keď tu pôsobil klub Philadelphia Quakers. Ten odohral v NHL jedinú sezónu v rokoch 1930 až 1931, ale klub nebol úspešný.

### Expanzia NHL v roku 1967

Klub Flyers vznikol pred sezónou v roku 1967. Prvý zápas odohrali Flyers 11. októbra 1967, pričom prehrali s Cleveland Seals 1 : 5. Svoj prvý zápas vyhrali o rok neskôr, proti St. Louis Blues. Prvý zápas v domácej arénere odohrali pred 7812 fanúšikmi proti rivalom z Pittsburghu. Flyers vyhrali 1 : 0. Novým tímom v NHL akým boli i Flyers sa v lige nedarilo, reštriktívne pravidlá znamenali, že najäčšie talenty sa sústreďovali v kluboch Original Six. V rozširujúcom drafte v roku 1967 si Flyers vybrali hráčov ako Bernie Parent, Ed Van Impe, Joe Watson, Lou Angotti, Leon Rochefort a Gary Dornhoefer. Prvým kapitánom Flyers sa stal Angotti a najlepším strelcom klubu sa stal Rochefort, ktorý strelil 21 gólov. Flyers sa prebojovali do play-off, kde ale podľahli v prvom kole St. Louis Blues 3 : 4 na zápasy.

### Úspešné 70. roky

Vďaka svojej tvrdosti sa počas sezóny 1972/73 sa začala používať pre tím prezývka Broad Street Bullies (Bitkári z hlavnej ulice). Novým kapitánom tímu sa stal mladík Bobby Clarke, ktorý sa v tom čase stal najmladším kapitánom v histórii. Philadelphia sa stala prvým z novoprijatých klubov, ktorý vybojov v roku 1974 Stanleyho pohár. Tím viedol tréner Fred Shero a za klub hrával aj 50 gólový strelec Rick Mac Leisch. Osobnosťou v tíme bol brankár Bernie Parent. 

### 90. roky

V júni 1992 začali Flyers plánovať svoj návrať do elity NHL, pričom vyhrali arbitrážnu bitku o prvé miesto v drafte, ktorým bol Eric Lindros. Lindros, urastený center sa presadil hneď vo sovjich začiatkoch v NHL, spolu so strelcom Markom Recchim a Brientom Fedykom sformovali veľmi silnú útočnú formáciu. Flyers angažovali z Montrealu strelca Johna LeClaira.

V sezóne 1996/97 sa prebojovali až do finále play-off, tu ale podľahli Detroitu Red Wings 0 : 4 na zápasy.

Kapitán Flyers Eric Lindros prestúpil v roku 2000 do klubu New York Rangers.

### Sezóny po lockoute (2005)

Kyle Calder (19), Jeff Carter (17) a Sami Kapanen (24) – vhadzovanie proti New York Rangers 4. január 2007.
V sezóne 2005/06 získala Philadelphia 101 bodov a postúpila do play-off. Významná bola útočná formácia s prezývkou "Deuces Wild" v ktorej hrali Forsberg, Gagne a Mike Knuble. Prehrali v prvom kole s Buffalom Sabres. 

*Pozri aj: Káder Philadelphie Flyers v sezóne 2005/06*
Výročná 40. sezóna (2006/07) bola najhoršiou sezónou v histórií klubu. Flyers stratili centra Michala Handzuša, ktorý prestúpil do Chicago Blackhawks, obrancu Kima Johnssona a dvojica skúsených hráčov Eric Desjardins a Keith Primeau skončili s aktívnou činnosťou. Novým kapitánom sa po Keithovi Priemeaovi stal Peter Forsberg, no ten musel bojovať s chronickým zranením členka a väčšinu sezóny zmeškal. Z prvých ôsmich zápasoch prehrali šesť a vyhrali iba jeden, čo znamenalo zmeny v klube. Generálny manažér Bob Clarke odstúpil a tréner Ken Hitchcock dostal výpoveď. Za neho nastúpil jeho asistent John Stevens a novým generálnym manažérom sa stal Paul Holmgren.

Zmeny ale nepriniesli zmenu vo výsledkoch a počas sezóny Flyers vytvárali klubové rekordy v prehrách. Flyers nakoniec skončili sezónu s 22 víťazstvami a 48 prehrami, čo je najviac v klubovej histórii. Flyers tiež vytvorili rekord NHL v najväčšom poklese bodov od predchádzajúcej sezóny (101 bodov v sezóne 2005/06 ku 56 bodom v sezóne 2006/07 vytvára rozdiel 45 bodov).

Flyers sa po 13 rokoch neprebojovali do play-off a generálny manažér Holmgren začal s prebudovaním tímu a prípravou do budúcnosti. Počas sezóny odišiel Peter Forsberg do Nashville Predators, namiesto neho prišli Scottie Upshall, Ryan Parent a práva budúceho výberu v drafte v roku 2007. Veterán Alexej Žitnik prestúpil do Atlanty a útočník Kyle Calder, ktorý nesplnil očakávania do Detroitu Red Wings. Namieso Caldera prišiel do tímu fínsky obranca Lasse Kukkonen a z Buffala prišiel Martin Biron.

Pred sezónou 2007/08 Flyers angažovali dovjicu hokejistov z Nashvillu Kimmo Timonena a Scotta Hartnella. Obaja podpísal šesťročné zmluvy s klubom. 1. júla 2007 podpísal s klubom 8-ročnú zmluvu na 52 miliónov dolárov aj Daniel Briere. Klub vymenil dvojicu Joni Pitkanen a Geoff Sanderson do Edmontonu Oilers za kapitána Oilers Jasona Smitha a Joffreyho Lupula.

Súčasná zostava
---------------

K 13. októbru 2011.

| Brankári |
| --- |
| # |  | **Hráč** | Chytá | Získaný | Miesto narodenia |
| **30** | Rusko  | Ilia Bryzgalov | L | 2011 | Togliatti, Rusko |
| **35** | Rusko  | Sergej Bobrovskij | L | 2010 | Novokuzneck, Rusko |

| Obrancovia |
| --- |
| # |  | **Hráč** | Strieľa | Získaný | Miesto narodenia |
| **25** | USA  | Matt Carle | Ľ | 2008 | Anchorage, Aljaška, USA |
| **41** | Slovensko  | Andrej Meszároš | Ľ | 2010 | Považská Bystrica, Slovensko |
| **5** | Kanada  | Braydon Coburn | Ľ | 2009 | Shaunavon, Saskatchewan, Kanada |
| **6** | Švédsko  | Andreas Lilja | Ľ | 2011 | Helsingborg, Švédsko |
| **20** | Kanada  | Chris Pronger | Ľ | 2009 | Dryden, Ontário, Kanada |
| **8** | Kanada  | Matt Walker | P | 2010 | Beaverlodge, Alberta, Kanada |
| **44** | Fínsko  | Kimmo Timonen | Ľ | 2007 | Kuopio, Fínsko
 |

| Útočníci |
| --- |
| # |  | **Hráč** | Pozícia | Strieľa | Získaný | Miesto narodenia |
| **11** | Kanada  | Blair Betts | C | Ľ | 2009 | Edmonton, Kanada |
| **27** | Kanada  | Maxime Talbot | C/K | Ľ | 2011 | Lemoyne, Quebec, Kanada |
| **14** | USA  | Sean Couturier | C | Ľ | 2011 | Phoenix, USA |
| **28** | Kanada  | Claude Giroux | PK | P | 2008 | Hearst, Kanada
 |
| **14** | Kanada  | Ian Laperrière | PK | P | 2007 | Montreal, Kanada |
| **15** | Rakúsko  | Andreas Nodl | PK | Ľ | 2008 | Viedeň, Rakúsko |
| **24** | Kanada  | Matt Read | C | P | 2011 | Ilderton, Kanada |
| **68** | Česko  | Jaromír Jágr | PK | Ľ | 2011 | Kladno, Česko |
| **19** | Kanada  | Scott Hartnell | ĽK | Ľ | 2007 | Regina, Saskatchewan |
| **36** | Kanada  | Zac Rinaldo | ĽK | Ľ | 2011 | Missisauga, Kanada |
| **45** | Kanada  | Jody Shelley | ĽK | Ľ | 2010 | Thompson, Kanada |
| **17** | Kanada  | Wayne Simmonds | PK | P | 2010 | Scarborough, Kanada
 |
| **93** | Česko  | Jakub Voráček | PK | Ľ | 2011 | Kladno, Česko |
| **48** | Kanada  | Danny Briere | C | P | 2007 | Hull, Quebec |
| **21** | USA  | James van Riemsdyk | ĽK | Ľ | 2009 | Middletown Township, New Jersey, USA |

Referencie
----------

 1. ↑  FlyersHistory.net, Flyers First Ever Game. (po anglicky)
2. ↑  FlyersHistory.net, Flyers First Ever Win. (po anglicky)
3. ↑  FlyersHistory.net, Flyers First Home Game. (po anglicky)
4. ↑  "Calder ends up in Detroit as part of three-team deal" ESPN The Associated Press (po anglicky)
5. ↑  "Briere zarobí vo Philadelphii 52 miliónov" pravda.sk (po slovensky)

Iné projekty
------------

Commons
* Spolupracuj na Commons Commons ponúka multimediálne súbory na tému **Philadelphia Flyers**

Externé odkazy
--------------

* Oficiálna stránka Philadelphia Flyers (po anglicky)

  


| * z
* d
* u
National Hockey League |
| --- |
| Východná konferencia | 

|  |  |
| --- | --- |
| Atlantická divízia | 
* Boston Bruins
* Buffalo Sabres
* Detroit Red Wings
* Florida Panthers
* Montreal Canadiens
* Ottawa Senators
* Tampa Bay Lightning
* Toronto Maple Leafs

 |
| Metropolitná divízia | 
* Carolina Hurricanes
* Columbus Blue Jackets
* New Jersey Devils
* New York Islanders
* New York Rangers
* Philadelphia Flyers
* Pittsburgh Penguins
* Washington Capitals

 |

 |
| Západná konferencia | 

|  |  |
| --- | --- |
| Pacifická divízia | 
* Anaheim Ducks
* Arizona Coyotes
* Calgary Flames
* Edmonton Oilers
* Los Angeles Kings
* San José Sharks
* Seattle Kraken
* Vancouver Canucks
* Vegas Golden Knights

 |
| Centrálna divízia | 
* Chicago Blackhawks
* Colorado Avalanche
* Dallas Stars
* Minnesota Wild
* Nashville Predators
* St. Louis Blues
* Winnipeg Jets

 |

 |